Prostitutes de Barcelona critiquen el tracte dels mitjans i l'administració\nRepresentants del col·lectiu de prostitutes de Barcelona, especialment del districte de Ciutat Vella, amb el suport d'entitats socials com Genera i Lloc de la Dona, han reclamat espais "dignes" on poder exercir i han criticat el tracte rebut els últims dies pels mitjans de comunicació i les administracions. En roda de premsa, María, una uruguaiana que fa 24 anys que exerceix com a prostituta, ha criticat que el "boom" mediàtic originat ha confós prostitució amb delinqüència, drogoaddicció i marginació.\n10/09/2009 - 20.37 Actualitzat 10/09/2009 - 22.02\nMaría s'ha mostrat a favor que es regularitzi la prostitució, i ha assenyalat que Espanya "està endarrerida", ja que al seu país, l'Uruguay, exercir la prostitució és legal i les dones disposen de drets i el "respecte" de la policia, una cosa que ha lamentat que aquí no passa. "Uruguai, un país del tercer món", ha ironitzat.\nUna companya de María, Tania, que portava la cara tapada amb una màscara per evitar ser reconeguda, ha assegurat que els han faltat al respecte, i ha afegit que les prostitutes no són el problema, "sinó part de la solució". Ha apostat per iniciar un diàleg entre totes les parts a favor de la convivència veïnal.\nUna de les membres de Genera, Ana Fàbregas, ha explicat que el col·lectiu s'ha posat en contacte amb elles per poder donar la seva opinió arran del debat sorgit, i ha assegurat que algunes dones que estaven disposades a comparèixer davant dels mitjans finalment han decidit no fer-ho "per por".\nLes dones han assegurat que moltes de les fotos aparegudes han estat robades i altres cobrades, i han lamentat que, tot i que es poden fer fotografies a la via pública, el tipus d'instantànies aparegudes van en contra del seu dret a la imatge i la intimitat, ja que algunes d'elles no han dit als seus familiars que exerceixen la prostitució o no volen que ho sàpiguen els veïns.\nMaría s'ha mostrat contenta amb l'anunci de la regidora de Ciutat Vella, Itzíar González, de modificar el Pla d'Usos del districte per reubicar en espais privats les prostitutes que treballen al carrer, però ha reclamat que el consistori els deixi participar en aquest debat.\nUna altra prostituta, Margarita, de nacionalitat espanyola, ha explicat que aquesta "croada" contra elles va començar amb la celebració a Barcelona dels Jocs Olímpics del 1992, i ha criticat que des d'aleshores cap alcalde "ha fet res intel·ligent". Ha afirmat que l'actual alcalde de Barcelona, Jordi Hereu, "no es digna" a rebre-les, com han sol·licitat diverses vegades, i s'ha preguntat si són ciutadanes de segona. "Jo pago impostos com tothom", ha afirmat.\nMargarita ha demanat a l'alcalde que recordi que ho és de tots els barcelonins, i ha suggerit als polítics que "baixin del pedestal" i s'acostin a la ciutadania. Ha apostat pel "diàleg i la intel·ligència" i ha lamentat que quan es va modificar el Pla d'Usos, les prostitutes i entitats van advertir del problema que podia sorgir si les dones no disposaven de llocs per exercir.\nMaría assegura que en el cas que es permetessin espais privats, serien una minoria les que voldrien continuar al carrer, tot i que ha assenyalat que també n'hi ha que "no s'acostumen a estar tancades".\nEl vocal de la Comissió de Defensa del Col·legi d'Advocats de Barcelona, i advocat que va interposar un recurs contra l'Ordenança Cívica de Barcelona, ha assegurat que l'ordenança no s'aplica correctament i que prohibeix oferir serveis sexuals, però que s'ha arribat a la situació que la Guàrdia Urbana "multa només per ser al carrer", on moltes d'elles viuen. Ha afegit que la solució no passa per la via policial, sinó que cal trobar-la des d'una perspectiva social.\nEl PDeCAT votarà si s'ha de fer efectiva la república "de forma immediata"\nLes prostitutes parlen sobre la seva situació


DEMÀ SERÀ UN ALTRE DIA . Guillem Terribas: 16/02/2017\nALEGRA'M LA VIDA, presentació a Girona\nPresentació del llibre editat per Columna ALEGRA'M LA VIDA de Guillem Terribas. Dissabte, fred i plujós, del 21 de gener de 2017 a les 12 del migdia. A l'Espai22 de la Llibreria 22 de Girona.\nJosep M. Fonalleras en va fer de Mestre de ceremònies, amb la participació d'alguns personatges que son citats en el llibre, com JAUME FIGUERAS, SERGI LÓPEZ I MÒNICA TERRIBAS. També l'editora GLÒRIA GASCH i la protagonista de la segona part MARTINA ESPOT.\nEl llibre es una reinvindicació del cinema com entreteniment i cultura. Observatció i coneixement. En una segona part s'explica que no hi ha pel·lícules per mainada i per adults, sinó PEL·LÍCULES i amb la seva neta Martina fan un visionat a 22 pel·lícules.\nPublicat per Guillem Terribas a les 19:39 Cap comentari:\nEtiquetes: Alegra'm la vida, presentació


Claverton Country House Hotel Westfield Regne Unit - Ofertes d'hotels amb els MILLORS DESCOMPTES EN LÍNIA\nBluemans Lane, Kent Street, Westfield, Regne Unit, TN33 0SE - Molt bona ubicació - Veure al mapa\nTé alguna pregunta per a Claverton Country House Hotel?\nMés informació sobre Claverton Country House Hotel\nConvenientment situat a Westfield, Claverton Country House Hotel és una base ideal des d'on explorar aquesta ciutat fantàstica. A només 3 Miles del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Claverton Country House Hotel és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, servei de neteja diari, Zones públiques amb Wi-Fi, aparcament de cotxes, servei d'habitacions.\nClaverton Country House Hotel té 7 habitacions, totes amoblades amb gust per tal d'oferir comforts com calefacció, mini bar, ventilador, aparell de televisió, TV satèl•lit/cable. A més, l'oci que l'hotel ofereix assegurarà que tengui molt a fer durant el dia. Sigui quin sigui el motiu del seu viatge, Claverton Country House Hotel és una selecció idònia per a la vostra estada a Westfield.\nComentaris d'Agoda (3)Comentaris de Booking.com (432)\nSuper clean and homely.


Jutjat per pegar-li una pallissa i violar a la seua veïna davant del seu fill de 7 anys en València\nL'acusat li digué al xiquet que li compraria la PlayStation 4 si deixava de cridar i de plorar\ndissabte, 5 d’octubre 2019 - 11:20h\nLa víctima va ser violada i agredida fins al punt que l'acusat li va introduir els dits en la vagina fins a fer-li sang | València Diari\nUn home, de nacionalitat equatoriana, ha sigut jutjat esta setmana en la Secció Primera de l'Audiència Provincial de València per, presumptament, haver-se colat en la casa de la seua veïna i exnóvia, pegar-li una pallissa i violar-la davant del fill de la víctima. A més, l'acusat li va prometre al xiquet, de 7 anys, que li compraria una PlayStation 4 si deixava de plorar i de cridar.\nAra, l'home s'enfronta a una condemna de més de 19 anys de presó per dos delictes de lesions, violació de vivenda i agressió sexual, segons ha avançat el diari 'Levante-EMV', pels fets que es van produir en març de 2018.\nAbans d'estos fets, l'acusat ja li hauria pegat una punyada en el nas a la seua exnóvia i acabà provocant-li una forta contusió. A més, abans d'això, l'home li havia deixat un ram de flors en la porta de sa casa amb una nota que deia «Del teu amic de Facebook que li agrades molt», cosa que demostraria el mòbil masclista dels fets.\nL'acusat ho va negar tot en el juí celebrat esta setmana: va negar tant la violació com haver-li enviat les flors, ja que, segons ell, eren per a una altra dona. Tot i això, sí que va reconéixer que la va agredir: «M'armà l'espectacle i li vaig donar un colp en el nas sense voler», però després va dir que no la va vore sagnant en ningun moment.\nEn el moment que l'acusat va ser preguntat per un missatge que li havia enviat a la víctima i que deia «Promet no arrimar-me a tu, se me n'anà de les mans», no va saber respondre. A més, el presumpte autor dels fets va dir que estava «en un estat d'embriaguesa que no me'n recorde de res» el matí que s'hauria colat en casa de la seua veïna, tot i que sí que va admetre que segurament saltaria el mur de 90 centímetres que separa les dos terrasses «perquè no hi ha una altra manera d'entrar».\nDesprés d'eixa agressió, la víctima va acabar amb la mandíbula trencada per dos llocs i patix estrés postraumàtic des d'aquell moment. El fill de la víctima també ha hagut de rebre tractament psicològic després de presenciar uns fets en els que, presumptament, s'ha mare va ser violada i agredida fins al punt que l'acusat li va introduir els dits en la vagina fins a fer-li sang.\nBusquen dos implicats més en la violació de la discoteca Indiana en València\nDetingut en Almassora un jove acusat de violar a una dona després de colpejar-la i amenaçar-la amb una botella\n"La condemna per al xic que intentà matar al germà menor de la seua exnóvia en Altea" "Xiquet de 4 anys ingressat per meningitis en l'Hospital General d'Alacant"


Cercalles: Capitalisme d'esquerres (sociocapitalisme)\nAvui he vist una ressenya sobre un informe que han fet uns economistes d'esquerres sobre les pensions. Si no ho he entès malament, diuen que el que cal fer no és provar d'estalviar en pensions, sinó recaptar els diners necessaris per cobrir-les, ja que es tracta d'un dret bàsic, reconegut en la Constitució. Parlen de que, si calen més diners, s'han de cercar no només en els ingressos provinents dels salaris, sinó que cal gravar també les rendes del capital i les empreses. Indiquen que el que és insostenible és la recessió i que el que cal és prendre mesures per a superar la caiguda del PIB i de l'ocupació. Un altre argument que aporten és que en els darrers 30 anys la renda per capita s'ha duplicat gairebé i afegeix que s'espera una evolució similar en el futur.\nEstic d'acord en que garantir una pensió digna pels jubilats ha de ser una de les prioritats de l'Estat. Estic d'acord en que els diners han de cercar-se on n'hi hagi, sense restringir-se als salaris. El que ja no veig tant clar és que el nostre centre d'atenció hagi de ser el PIB i el nostre objectiu hagi de ser la plena ocupació, tal i com l'entenem ara. I és que el discurs de l'esquerra més majoritària i dels grans sindicats crec que no afronta el problema real, sinó que vol donar una altra puntada endavant.\nSi aquests darrers 30 anys la renda per capita s'ha duplicat, segurament no és perquè ara produïm el doble de riquesa que llavors. Veig més probable que la causa siguin les diverses bombolles: immobiliària, financera, d'infraestructures desmesurades, etc. Si el nostre nivell de vida és millor, és gràcies a l'explotació de països del tercer món, on es produeixen la major part dels bens que consumim i dels mals que els consumeixen, tant a ells, com al planeta i a nosaltres a llarga (o no tant llarga).\nEstem immergits en un sistema de creixement continu i insostenible, i la recepta de l'esquerra capitalista és seguir amb el mateix ritme, encara que amb una distribució equitativa. Dubto molt que s'encari el problema a nivell global, que el repartiment equitatiu inclogui als països pobres, perquè llavors els números no surten. N'hi ha prou com per a que tots puguem tenir un nivell de vida com el nostre? De la mateixa manera, la plena ocupació amb feines com les que estem acostumats tampoc la veig sostenible, com apuntava a Guanyar-se la vida. Si ara la mateixa feina la podem fer amb menys gent, el que cal és repartir la menor feina per assolir el que realment necessitem, no crear-nos necessitats noves per tal de que tots ens haguem de "guanyar la vida".\nCrec que aquest canvi de xip és necessari i crec que no s'ha fet. S'està venent una recuperació basada en els mateixos esquemes que ens han dut fins aquí. Són uns esquemes capitalistes, que mesuren els estats pel seu PIB, per la seva renda per capita, enlloc de pel benestar del seus habitants i pel benestar que generen en els de la resta de països. I, de pas, podríem incloure a la resta d'éssers vius. Els grans partits d'esquerra i els grans sindicats segueixen venent la il·lusió de que tornarem a créixer, a augmentar el consum, a generar més llocs de treball (encara que siguin inútils). Segueixen propugnant una acceleració, un nou pas endavant quan som al caire del precipici. Segueixen apostant per un capitalisme d'esquerres.


Interior ordena que es corregeixin els errors en el web del 26M i garanteix la fiabilitat de l'escrutini\nPublicat 29/5/2019 11:03:43 +02:00CET\nEl Ministeri de l'Interior ha ordenat que es corregeixin els errors en el web dels resultats provisionals de les eleccions del 26M i ha subratllat que la fiabilitat de l'escrutini està garantida, segons ha informat a Europa Press un portaveu d'aquest ministeri. L'error s'ha generat pel criteri de publicació de vots que ha aplicat l'empresa SCYTL-VECTOR, perquè en el web es van reflectir només els vots "útils" i es van ignorar els que no es traduïen en escons.\nSegons subratllen des del Ministeri de l'Interior, aquests problemes són freqüents quan se celebren eleccions municipals, en què el grau de complexitat en la gestió de dades és superior. La UTE que va guanyar el concurs dels comicis que es van celebrar aquest diumenge i té preparada una nova versió del web, que inclou la suma total de vots emesos, que estarà disponible aquest dimecres.\n"El recompte és perfecte, el que ha generat problemes és la publicació de les dades en el buidatge dels resultats provisionals", subratlla un portaveu del Ministeri de l'Interior. Diverses formacions polítiques han denunciat després de les eleccions municipals que havien detectat errors en el recompte en contrastar el nombre de vots de les meses amb el que publica el web oficial.\nSCYTL-VECTOR, la UTE adjudicatària d'aquestes eleccions i, per tant, de la difusió provisional de les dades, ha seguit un criteri de disseny que ha provocant alguns malentesos quan ha buidat les dades dels partits o agrupacions de partits, perquè els vots que no han servit per sumar regidors no s'han comptabilitzat.\nLa proclamació definitiva dels resultats del 26M amb l'escrutini oficial el duen a terme les juntes electorals en un procés que comença aquest dimecres i acaba dissabte. El 2015, el Ministeri de l'Interior també va emetre un comunicat després de detectar diversos errors en el buidatge de les dades de les municipals, a càrrec d'Indra, mentre que SCYTL-VECTOR es va encarregar de les generals.


Detinguts dos germans per fer diversos furts al Vendrell\nSón dos germans de Roda de Berà, que han comès diversos robatoris a la capital del Baix Penedès\ndimecres, 19 de juny 2019 - 15:51h\nEls Mossos d’Esquadra del Vendrell van detenir aquest passat dilluns 17 de juny dos germans, de 40 i 42 anys i veïns de Roda de Berà, com a suposats autors de diversos furts i una estafa que haurien realitzat a la capital del Baix Penedès. Segons els Mossos, hi ha una tercera persona implicada en els fets, sense domicili conegut, que també ha estat denunciat, però encara no s'ha detingut.\nEls delictes pels quals s'ha detingut els dos germans, que acumulen nombrosos fets delictius, van tenir lloc els dies 30 d'abril i 1 de maig, quan un dels dos detinguts es va endur diversos productes de dues botigues d'alimentació del Vendrell i d'una altra de Coma-ruga. En total va sostreure aliments amagats a la roba per un valor superior als 500 euros. Els furts els va fer de manera coordinada amb el tercer implicat, el que està denunciat, i que té 25 antecedents per delictes patrimonials.\nRobatori en un restaurant\nPosteriorment, el 3 de maig, els dos germans i el còmplice van actuar de manera conjunta en un restaurant del Vendrell, del qual van robar 1.500 euros en efectiu. Mentre dos d'ells distreien el responsable de l'establiment, el tercer prenia els diners de la caixa i del pot de les propines. El mateix dia van robar una targeta de crèdit de dins d'un vehicle i van fer una despesa de cent euros amb aquesta.\nAquests 100 euros els van gastar fent sis pagaments inferiors a 20 euros a sis establiments de la ciutat. D'aquesta manera, no calia que posessin el número de la targeta. Després d'haver estat detinguts, els dos germans van quedar amb llibertat amb càrrecs aquest dimarts, un cop van haver declarat a la comissaria del Vendrell. Tenen l'obligatorietat de presentar-se davant el jutge quan així se'ls requereixi.\nEls Mossos investiguen la destrossa d'una quarantena de trasters en un edifici del Vendrell.\nDetingut per amenaçar els clients i destrossar la màquina escurabutxaques d'un bar a Tarragona.\nComa-ruga El Vendrell Roda de Berà robatori Mossos d'Esquadra


L'Àrea de Carreteres de la Diputació de València tallarà per precaució les vies de la xarxa provincial que puguen resultar perilloses per a la conducció amb les fortes pluges que s'esperen per a aquest cap de setmana. Entre les vies que l'àrea de Conservació segueix amb deteniment es troba la carretera CV-428, en l'accés al municipi de Cortes de Pallás. El part meteorològic assenyala que existeix risc d'abundants pluges i ratxes de vent en tota la província de València els dies 17 i 18 de desembre. A més, també hi ha alerta taronja en tot el litoral valencià.\nPer aquest motiu, el servei de Conservació de Carreteres, atent a possibles incidències en tota la província i amb tots els mitjans disponibles, ha previst, entre altres accions, el tancament temporal per precaució de la CV-428 en el punt kilométric 15 en la via d'accés a Cortes de Pallás, ja que encara no s'han acabat d'instal·lar les pantalles dinàmiques en l'àrea en la qual es va produir recentment un despreniment d'enderrocs en el vessant.\nAquest tram ja va haver de ser temporalment tallat a principis del mes de desembre com a conseqüència de les fortes precipitacions, que van provocar alguns despreniments. La Diputació de València va procedir al tancament de la via per precaució i per a garantir la seguretat del tràfic, encara que va romandre en servei per si algun vehicle d'emergències necessitava transitar per ella, com succeirà aquests dies.\nVa ser llavors, després de la reunió mantinguda entre els tècnics de la Diputació i Iberdrola, quan es va decidir reforçar la zona amb la instal·lació de pantalles dinàmiques. Està previst que a partir del dia 22 de desembre tècnics d'Iberdrola instal·len aquests elements en la zona afectada per les últimes pluges, unes actuacions que cobrirà econòmicament l'empresa energètica. D'aquesta manera, es completarà el treball realitzat per la Diputació al llarg d'enguany, cobrint la línia perimetral de reforç de la muntanya per a disposar d'una protecció absoluta.\nLes inversions de l'Àrea de Carreteres a Cortes de Pallás enguany ascendeixen a quatre milions d'euros, un pressupost que s'ha destinat a accions com la implantació d'un sistema de control de deformacions en el vessant, després del lliscament que es va produir a l'abril de 2015, que va deixar sepultada la via CV-428; el reasfaltat de la carretera; l'ampliació de la plataforma; la substitució d'elements de contenció i senyalització i la realització de millores en el túnel; la urbanització de l'entorn amb l'objectiu de millorar els accessos a peu; i la realització de campanyes de mesurament de la xarxa geodèsica.


El Club Gimnàs Molins de Rei aconsegueix èxits a la Copa Catalana i la Lliga Ibérica | Viu Molins de Rei\nLes esportistes del Club Gimnàs Molins de Rei han competit recentment en la segona fase de la Copa Catalana i a la Lliga Ibèrica, aconseguint diferents èxits, segons informa el club a través d’un comunicat.\nLes primeres a participar han estat les gimnastes en edat escolar. En la classificació per aparells, Ivette Roig ha obtingut la segona millor nota en categoria E4 de salt. Mariona Pons (categoria D4) ha aconseguit la tercera millor nota en barra d’equilibris i Laia Suñé la millor nota també en barra d’equilibris però en categoria E4. A més, Greta Manzanos, Laia Suñé, Ivette Roig i Marta Ruda s’han proclamat subcampiones en la classificació per equips de la categoria E4.\nOlga Romero, Sílvia Chacón, Sara Chacón, Mireia Rodríguez i Xènia Coronas han conformat l’equip de Divisió B que ha participat en la tercera fase de la Lliga Ibérica, una competició d’àmbit estatal on participen diferents clubs d’arreu d’Espanya i on només es competeix per equips. En aquest cas, el Club Gimnàs Molins de Rei ha finalitzat en tercera posició.\nA mitjans del mes de març el Club Gimnàs Molins de Rei ha estat present a Salt i a França. En la primera ciutat han participat les gimnastes de Promogim. Per aparells, Blanca Quintans ha obtingut la tercera millor nota en salt de la categoria P1A. En aquesta mateixa categoria l’equip format per Ona Ollé, Blanca Quintans, Aina Rivas i Ariadna Soriano han aconseguit la victòria. A més, en Promogim 4 el conjunt format per Maria Cobler, Irene Neiro, Fiona Serra i Carla Linares ha aconseguit la tercera posició.\nFins a França han viatjat Silvia Chacón i Olga Romero, representant en aquest cas al club Gyn Flip Beucarie Tarascon. Han estat subcampiones de la competició amb l’equip format conjuntament amb dues noies del club d’Esplugues de Llobregat Les Moreres. Així s’han guanyat el dret per passar a la següent fase que serà “decisiva” per passar a la final de zona, segons expliquen des del Club Gimnàs Molins de Rei.\nPer la seva banda, les gimnastes de base i via olímpica també han participat en la Copa Catalana. En la classificació per aparells Sara Martínez ha obtingut la tercera millor nota en paral·leles asimètriques de la categoria N2 petites. Paula Gay, Sara Martínez, Maria Montero i Eva Villanova, en la categoria N2 petites, han aconseguit pujar al podi que se’ls va escapar en la primera fase. Aquesta vegada han aconseguit la tercera posició per equips.\nEl darrer cap de setmana de març va ser el torn de les gimnastes de base i via olímpica a la Copa Catalana. En la classificació per aparells Sara Martínez va obtenir la tercera millor nota en l’aparell de paral·leles asimètriques de la categoria N2 petites. Paula Gay, Sara Martínez, Maria Montero i Eva Villanova en la categoria N2 petites van obtenir el pòdium que se’ls i va escapar en la primera fase, sent en aquesta competició terceres en la classificació per equips.\nEtiquetes:Club Gimnàs Molins de Rei Copa Catalana Gimnàstica Lliga Ibérica Gimnàstica


Barcelona vs Juventus: El Camp Nou invoca Messi | Esports | EL PAÍS Catalunya\nQuarts de final de la Champions League | Barça-Juventus\nEl Camp Nou invoca Messi\nEl Barça i el 10 necessiten retrobar-se per signar una altra remuntada històrica, aquest cop contra la Juve\n19 ABR 2017 - 12:30\tCEST\nMessi, en l'entrenament d'ahir del Barça. ALEJANDRO GARCÍA EFE\nEl Camp Nou invoca Messi i el 10 necessita el Barça. Tots dos es busquen des de fa temps i no sempre es troben, una circumstància que no ha impedit guanyar molts partits, la majoria pels gols del de Rosario, que ja en suma 29 a la Lliga, 11 a la Champions i s'ha situat a només dos dels 500 amb la samarreta del FC Barcelona. Però el protagonista de l'última gesta blaugrana, la nit del PSG, no va ser Messi, sinó que l'heroi va resultar ser Neymar i, si es vol, Ter Stegen i Sergi Roberto. Encara que Messi també va jugar, i va estar molt bé, al 10 se'l recorda especialment en el partit per la seva aparició al gol nord, davant de la Graderia d'Animació, enfilat a una tanca publicitària, amb el puny alçat, com si fos el seguidor més radical del Barça en la celebració del 6-1. Futbolista i equip necessitaran jugar avui en la mateixa sintonia al camp si volen protagonitzar una segona remuntada històrica, aquest cop davant de la irreductible Juve.\nEl Barça afronta la Juve amb forats a la defensa\nLuis Enrique: “El nostre objectiu és fer cinc gols”\nAlves comunica al Barcelona que deixa l’equip\nLa Vecchia Signora sempre ha sabut vestir-se per matar, com ja es va veure a Torí. El 3-0 es presenta com el millor dels marcadors per a un equip molt ben organitzat, ric físicament i tàcticament, impenetrable defensivament i selectiu en atac, capaç d'expressar-se contínuament amb les rematades delicioses de Dybala o en jugades episòdiques com la que va suposar el gol de Chiellini. La Juve pot jugar de mil maneres un mateix duel a partir de la fiabilitat de Buffon.\nAls 39 anys, el porter només ha encaixat dos gols en nou partits, no ha perdut una ronda després de guanyar el partit d'anada i només se li recorda una derrota històrica per 0-3 contra el United de Giggs i Van Nistelrooy. Allegri, d'altra banda, ja va sortir escarmentat del Camp Nou el 2013 després del 4-0 que va encaixar amb el Milan quan els blaugrana havien perdut per 2-0 a Itàlia. No és estrany que la seva intenció sigui que el seu equip marqui avui un o dos gols per tancar la classificació per a les semifinals de la Champions.\nMarcar cinc gols\nEls comptes de Luis Enrique passaven per marcar-ne “cinc” fins que se li va informar del desig d'Allegri. “Doncs sis”, va replicar Lucho, convençut com ara està de les opcions del seu equip després d'expressar els seus dubtes a la sortida del Juventus Stadium. “Si fem el primer gol, el segon el marcarà el Camp Nou i el tercer caurà tot sol”, va argumentar. “Als aficionats els demano que no marxin al minut 85, com van fer alguns el dia del PSG, sinó que es quedin a l'estadi fins al 95. Que botin des de l'inici i arribem tots junts fins al final; en set minuts es poden marcar tres gols”. I va assenyalar: “Nosaltres hem de ser agressius, amb pilota i sense, i atacar, atacar i, quan ens relaxem una mica, seguir atacant. Cal crear un ambient de bogeria esportiva al Camp Nou”.\nLuis Enrique va apel·lar a l'ànim i va parlar poc del joc, que es dona per fet en un equip inestable i irregular a la Lliga i a la Champions. A les sonades derrotes en camp contrari ha respost amb un marcador de 21-1 a l'estadi: 7-0 al Celtic, 4-0 al Manchester City i el Borussia Moenchendgladbach i 6-1 al Paris Saint Germain. No hi ha millor manera per mostrar la seva indefinició, i també capacitat de sorpresa, que la incògnita que manté en l'alineació: Mascherano o Jordi Alba. Un dubte existencial perquè suposa desplegar-se a partir d'un 3-4-3 o d'un 4-3-3, amb laterals o sense, sempre pendents del que li convé a Messi.\nLa Juve pot jugar de mil maneres un mateix duel a partir de la fiabilitat de Buffon\nL'equip ha perdut joc i després ha deixat de ser contundent, fràgil a la seva àrea —ha encaixat set gols en tres partits— i menys encertat a la contrària, sobretot Luis Suárez, que no marca des de la visita del Sevilla. Encara que es pot discutir sobre la seva desnaturalització, les senyes d'identitat sempre han estat les mateixes: pressió amunt, velocitat de pilota i precisió, virtuts més fàcils de recuperar amb Iniesta. “Cal fer el partit perfecte per superar un resultat dolentíssim, i això vol dir saber patir, tenir paciència, minimitzar les seves oportunitats i ser efectius”, va afirmar el capità. “Necessitem portar el rival a una situació límit, crear dubtes a la Juve”.\nA la Vecchia Signora, però, no se la intimida ni amb el lema "More than a club" (Més que un club). “Hem de fer el mateix que a Torí”, va advertir Allegri. “Jugar amb lucidesa, saber llegir el partit i aprofitar la nostra forta mentalitat”. I Alves va afegir: “Els partits al Camp Nou es fan molt llargs i durs. La cosa està 60-40%”. Els bianconeri disposen de tota la seva plantilla i els seus jugadors se senten davant d'una oportunitat única per fer història després de perdre la final de Berlín. La raó avala l'equip d'Allegri. Luis Enrique, en canvi, convida a ser irracionals des del seny que suposa comptar amb Messi, “un jugador que al 25% ja aporta moltes coses, perquè és diferent, el número 1”. Va ser un entrenador de la Juve, Capello, qui va assenyalar el de Rosario com un “petit dimoni” al Gamper del 2005. A partir d'aquell dia no ha parat de marcar gols com el que fa justament 10 anys li va marcar al Getafe. Avui, no obstant això, no n'hi ha prou amb el golejador, sinó que el Barça necessita la millor versió de Messi i el 10 necessita que el seu equip li generi el millor escenari per regnar al Camp Nou.\nCristiano allibera el Reial Madrid i elimina el Bayern a la pròrroga\nMessi i la foto dels 70 milions de visites


Desarticulat un grup criminal que atracava a punta de pistola sales de joc a Lleida - Teleponent\nInici Succesos Desarticulat un grup criminal que atracava a punta de pistola sales de...\nDesarticulat un grup criminal que atracava a punta de pistola sales de joc a Lleida\nEls lladres lligaven els responsables dels establiments amb brides i un cop immobilitzats s'emportaven la recaptació\nEls Mossos d’Esquadra han desarticulat un grup criminal que es dedicava a assaltar a punta de pistola sales de joc a Lleida.\nLa policia ha arrestat dos homes de 25 i 23 anys i veïns de la capital del Segrià relacionats amb tres assalts, però no es descarta que hi hagi noves detencions en els propers dies perquè la investigació continua oberta. La banda sempre operava de la mateixa manera.\nUn grup de persones entraven a dins l’establiment amb armes de foc i ganivets, amenaçaven els responsables de les sales i els immobilitzaven lligant-los les mans amb brides. Un cop tenien llibertat per moure’s, s’emportaven la recaptació de la caixa. La investigació es va començar l’any passat després dels tres assalts violents, però encara segueix oberta.\nDesprés de les denúncies, els Mossos van començar a indagar fins que els indicis els van portar a sospitar de l’existència d’aquest grup criminal. Ha estat durant aquesta setmana que la policia ha fet entrades i registres a les cases dels dos detinguts per intentar trobar més proves contra ells. En concret els agents van regirar dos domicilis situats als carrers Ronda de Sant Martí i Torres de Sanui de Lleida.\nCom que els Mossos sospitaven de la possibilitat que hi hagués armes de foc a les cases dels sospitosos, es va activar un dispositiu especial d’ordre públic per assegurar l’entrada als dos domicilis.\nUn cop a dins del primer, els agents van arrestar un home de 25 anys i de nacionalitat dominicana i que presumptament seria el líder del grup criminal. A l’habitatge, els Mossos hi van trobar nombrosos objectes relacionats amb els fets com un revòlver detonador, una pistola d’aire comprimit d’aparença real, guants passamuntanyes i brides com les utilitzades en els assalts.\nA més, també van requisar-li una tauleta electrònica que els lladres s’havien emportat d’una de les sales de joc, un telèfon i roba utilitzada durant els assalts. Un cop feta l’entrada a la casa del primer sospitós els Mossos van arrestar el segon, d’origen colombià.\nEls dos van passar a disposició del jutge d’instrucció en funcions de guàrdia de Lleida. La investigació continua oberta.\nArticle anteriorUnes 300 persones es concentren a Escalarre en contra de la marxa del Doctor Music Festival\nArticle següentTàrrega obre una sala permanent amb obres de 24 artistes destacats de la ciutat


EML al convertidor de PST | importació eml a Outlook, eml convertir msg, msg a eml, Conversor de correu electrònic\nEML al convertidor de PST\nConvertir EML a Outlook\nRegistre de convertidor de correu electrònic\nImportar EML a Outlook\nLive Mail a Outlook\neml convertir msg eml a convertir pst eml a pst convertidor de codi clau eml a pst llicència del convertidor eml a pst serial converter importació eml a Outlook eml importació a pst importació msg a Outlook Live Mail a Outlook\n31 vots 4.5\nEML al convertidor de PST – L'ajudem a superar sense problemes "Avanç Tecnològic"…\nVivint en un temps que canvia ràpidament, La tecnologia ha estat part de la vida quotidiana. La necessitat d'una eina eficient i convenient per respondre a les exigències del món modern és inevitable. Des simples de la casa a les grans empreses i corporatius, augment de les necessitats d'aquestes eines.\nEn l'auge de l'era informàtica, e-mail (correu electrònic) s'ha convertit en una forma còmoda i senzilla de comunicació que li permet arribar a qualsevol persona arreu del món. Pel que és convenient per tu per enviar i rebre missatges de les seves famílies, amics i clients en tan sols uns pocs clics. Aquesta tendència nova comunicació ha obert àmplies oportunitats per a nous actors comercials del mercat que ofereix totes les facilitats que vostè necessita per comunicar-se eficaçment amb el món: com de costum, ràpid, segur i protegit. Microsoft no només ofereix serveis de correu electrònic, sinó també els calendaris, contactes i gestor de tasques i una altra varietat d'aplicacions per ajudar a administrar els seus horaris de treball diaris, tasques i les botigues de detalls enormes i contactes.\nPel que fa als temes\nNo obstant això, amb el llançament de Windows 7 (versió actualitzada de Windows Vista), Els components de Microsoft Office com Vista Correu, Live Mail i el correu electrònic més utilitzat d'aplicacions Microsoft Outlook que en general les botigues del seu arxiu com PST (.pst) entra en conflicte quan Windows Live Mail, client de correu predeterminat de Windows 7, en EML (.eml format) no és compatible amb les versions anteriors de l'Outlook. La importació de contactes i altres arxius de correu electrònic necessita EML al convertidor de PST.\nWindows Live Mail a Outlook. Vostè pot trobar Live Mail una mica estrany en comparació a MS Outlook amb les seves noves característiques i funcions. Si voleu utilitzar el seu anterior MS Outlook, que li dóna més flexibilitat i comoditat, la transferència dels seus arxius de Live Mail en format EML, haurà de EML al convertidor de PST. Live Mail no és compatible amb el format PST que està sent utilitzat pels seus antecessors i altres clients de correu electrònic. Així mateix, si vol canviar de l'Outlook Express o Live Mail per a MS Outlook, vostè no pot transferir fàcilment els seus correus electrònics sense Conversor PST.\nEl millor és EML per convertidors PST estan àmpliament disponibles al mercat, que ofereix una conversió ràpida i fiable dels arxius de EML.\nEML al convertidor de PST és l'eina ideal per convertir els seus arxius de correu electrònic de les aplicacions de correu electrònic diferent. És extremadament flexible i ràpid, el que li permet estalviar més temps, fins i tot en la transferència de grans quantitats d'arxius de correu electrònic. EML convertidor recolza una sèrie d'opcions de conversió per endavant que li dóna més fàcil la conversió del seu temps EML al GMS i viceversa, EML i MSG, els arxius a altres formats com TXT, PST, RTF, HTML i TNEF, MBOX o MBX arxius EML per després PST, i molt més.\nEML al convertidor de PST Característiques d'un cop d'ull\nSuper Fast EML de conversió PST\nImportar EML i MSG de PST a PST\nImportar i convertir els directoris del sistema de fitxers a les carpetes d'Outlook\nEML a Outlook, Arxius MSG d'Outlook\nProtegit per contrasenya de conversió d'arxius d'Outlook a EML d'emmagatzematge personal\nEML al PST, EML al GMS, MSG per PST conversions\nFiltres d'importació: Permet filtrar els arxius segons la mida i la importància\nConverteix EML, Arxius de MSG a HTML, TNEF, RTF, TXT, EML, Glutamat monosòdic\nSuporta Thunderbird, MBOX, Mac OS X formats\nProcés d'importació de PST en mode batch\nAjudes per a convertir i importar arxius de correu electrònic guardats des d'Outlook Express, Mac Mail (Apple Mail), El ratpenat!, Windows Live Mail, Vista Correu, Thunderbird a Outlook, Eudora, Seguici, Autopista de peatge, Berkeley Correu, MailCOPA, Earthlink bústia, Intel · lecte Caos i altres aplicacions de tercers\nConverteix arxius de correu electrònic: eml a pst, eml a Outlook, eml a msg, eml a txt, eml a rtf, eml en html, eml a MHT, msg a pst, msg a Outlook, msg a eml, msg de txt, msg a rtf, msg en html, msg a MHT\nL'ús de la tecnologia moderna ha dràsticament ajudar a la gent a fer la seva vida més fàcil i còmode. Les innovacions i modificacions dels productes també s'avança per fer la vida més fàcil per a vostè. EML al convertidor de PST faran de la seva experiència de correu electrònic molt més ràpid i més fàcil.\nEML al convertidor de PST © Drets d'autor 2004 - 2017


Catalunya entra en la «nova normalitat» gestionada per la Generalitat - Diari de Girona\nCatalunya entra en la «nova normalitat» gestionada per la Generalitat\nEs recupera la mobilitat total i els aforaments es limiten fins al 25 de juny a un 50% als espais tancats i a un 75% als oberts · A partir del 26 de juny el Govern apunta que la norma bàsica serà «evitar aglomeracions»\nL'aglomeració viscuda dimecres durant la celebració de la final de la Copa d'Itàlia a Nàpols, una situació que el Govern català vol evitar en l'entrada a «l'etapa de represa» o «nova normalitat». efe\nL'aglomeració viscuda dimecres durant la celebració de la final de la Copa d'Itàlia a Nàpols, una situació que el Govern català vol evitar en l'entrada a «l'etapa de represa» o «nova normalitat».\nCatalunya s'aixeca avui dins la «nova normalitat», que el Govern de Quim Torra ha rebatejat com a «etapa de represa». Després d'un breu pas – de 24 hores– de les regions sanitàries de Barcelona i Lleida en la fase 3, ahir el president de la Generalitat, Quim Torra, va signar un decret que estableix la competència de l'administració catalana per autogestionar el procés final de desescalada. I això que vol dir? Doncs que queden sense efectes les mesures de l'estat d'alarma –que s'acaba aquest dissabte– i que finalitzen les restriccions de mobilitat dins el territori català –la mobilitat entre comunitats autònomes no serà possible fins diumenge.\nEn una reunió celebrada ahir, el Procicat –òrgan format per les conselleries de Salut i Interior de la Generalitat– va establir les normes que han de regular aquest nou escenari a Catalunya. Torra va anunciar el contingut de l'esmentat decret en una roda de premsa escudat per la consellera de Salut, Alba Vergés, i el conseller d'Interior, Miquel Buch. Una nova etapa que, segons el president, ha d'estar «sempre regida per criteris de claredat i rigor».\nCom a novetat, Torra va anunciar canvis en els aforaments durant aquesta etapa «de represa». Així, fins al pròxim 25 de juny, l'aforament màxim en espais tancats serà del 50%, mentre que si es tracta d'un espai obert s'estendrà fins al 75%. La consellera de Salut va insistir que la norma general continuarà sent respectar el metre i mig de separació interpersonal i en el cas dels aforaments dels locals, els recomana calcular-lo garantint els 2,5 metres quadrats per persona.\nA partir del 25 de juny Vergés va detallar que es produirà un «canvi» en la reglamentació. Desapareixeran els percentatges i seran els propis ciutadans els qui hauran de garantir que es compleix la distància d'un metre i mig respecte a la resta d'individus que hi hagi en els espais, siguin oberts o tancats. Per a llocs molt concorreguts, el Procicat estableix l'obligació de sectoritzar els espais. En el cas dels llocs tancats, amb límit de mil persones –el doble en el cas que hi hagi localitats preassignades– i de dues mil persones per als espais a l'aire lliure. Tots aquests llocs hauran de tenir accessos d'entrada i sortida diferenciats i controls dels fluxos de circulació de la gent per evitar aglomeracions.\nLa resolució del Procicat també estableix que caldrà aprovar plans sectorials per a una quinzena d'àmbits d'activitat, com universitats, serveis socials, centres docents, transports, establiments comercials, d'hostaleria i restauració, turisme, locals d'oci nocturn, lleure infantil, fires i congressos, instal·lacions esportives, equipaments culturals o festes i esdeveniments populars. Els plans sectorials ja aprovats durant les fases de la desescalada s'hauran d'adaptar a la nova situació. Vergés va remarcar que en aquesta nova etapa «el més important és l'autoresponsabilitat de tota la ciutadania», ja que caldrà «conviure» amb el virus mentre no hi hagi vacuna ni un tractament efectiu.\nEn aquest sentit, la resolució estableix una sèrie de mesures de protecció individual que haurà d'adoptar la ciutadania, entre les quals hi ha la higiene freqüent de mans, evitar tossir directament a l'aire, el manteniment de grups de convivència habituals el més estables possible, i l'ús de la mascareta quan no es pugui mantenir la distància de seguretat d'un metre i mig. També es marca la preferència d'espais lliures a l'hora de fer activitats, la ventilació correcta d'espais tancats i la neteja i desinfecció de superfícies. Aquestes normes també són exigibles als titulars d'empreses o establiments d'ús públic, i s'ordena que els responsables d'activitats garanteixin una atenció preferent a les persones vulnerables per minimitzar el temps d'estada a l'interior de locals i que facilitin la seva mobilitat a l'interior. També es demana que aquelles persones que tinguin símptomes de covid-19 contactin amb el sistema públic de salut i segueixin les indicacions d'aïllament.\nPel que fa a les reunions familiars i activitats socials, la resolució no posa cap límit concret de persones però sí estableix una sèrie d'indicacions. Es podran fer de manera preferent amb les persones que mantenen un contacte molt habitual, «sempre que no es generin aglomeracions ni se superin les limitacions en l'aforament que s'estableixin» i «sempre que es respectin les normes de protecció individual». Es considera aglomeració quan no es pugui mantenir la distància d'1,5 metres de seguretat.\nIncerteses a Salut\nPreguntada sobre si la societat s'ha de preparar per a confinaments puntuals en les properes setmanes quan es detecti un brot important, com està passant a la Xina o Alemanya, la titular de Salut va destacar que la resposta «no té per què ser un confinament», sinó que es poden aplicar altres mesures per «actuar com a barrera de contenció», però no va aprofundir més en aquesta qüestió tot i que fa dos dies l'epidemiòleg Oriol Mitjà donava per «fet» que hi hauria rebrots a la tardor.\nInterpel·lada per les residències, un dels llocs més vulnerables i on la covid-19 ha afectat amb més crueltat, Vergés va emparar-se amb el pla de desconfinament basat en la classificació segons si no tenen casos del virus (verdes); si en tenen algun però els espais estan ben sectoritzats i amb zones netes (taronges) o si encara hi ha risc de contagi (vermelles). La consellera va assenyalar que estan treballant en un pla de contingència per preparar les residències en aquest marc. Pel que fa al sistema sanitari, la consellera va destacar que en surt «reforçat».\nEl secretari i portaveu de la Federació d'Organitzacions Empresarials de Girona (FOEG), Xavier Soy, apunta que la «nova normalitat» afectarà principalment el sector turístic, que resta pendent de l'obertura de fronteres prevista per al 21 de juny: «S'espera un increment de moviments i de persones que poden arribar a Girona i això afectarà positivament al sector turístic i comercial. Els altres sectors no crec que experimentin cap canvi substancial perquè ja havien fet un retorn progressiu».\nInterpel·lat per si hi ha empresaris que hagin tancat a causa de la covid-19, Soy afegeix que «de moment no ens consta que hi hagi empreses que hagin hagut de tancar, deixant de banda el sector turístic i comercial, la resta treballen amb una certa normalitat. La preocupació és veure si de cara a la tardor això continua o si es ralentitza». Pel que fa a un possible rebrot, Soy manifesta que «la sensació és que si hi torna a haver un confinament com el que hem viscut l'impacte econòmic seria molt gran, però potser a les empreses no les agafaria tant amb el peu canviat perquè tindrien més una resposta en aquest sentit».\nUn empat que no deixa satisfet ni a l'Espanyol ni al Rayo.


Fitxa tècnica de Bohigas Garnatxa Negra\nEnviament GRATUIT a partir d'una caixa (6 ampolles), vàlid per Espanya península. Enviaments disponibles a península i balears.\nColor cirera fosc, picota, amb reflexes violacis.\nEn aroma desperta amb un marcat caràcter varietal de garnatxa, en un paisatge de fruita madura, prunes i figues sobre fons mineral i lleugeres notes d'herba seca. En obertura, augmenta la frescor empesa per notes de fruita negra, nabius i confitura de fruits vermells sobre fons de pedra foguera i lleugers torrats de la bóta.\nEn boca és un vi potent, dominat per la dolçor de la garnatxa que li confereix gran amplitud en boca i refrescat per l'acidesa que des del nucli allarga la percepció de fructosa en un llarg final. Calidesa i frescor s'entrellacen en un vi que contrasta per la sensació de gran extracte i la suavitat de la garnatxa.\nPer la seva robustesa i color, aquesta garnatxa acompanyarà plats de carns vermelles, embotits i formatges curats, sent per la dolçor i els tanins suaus típics de la varietat un bon vi per compartir fora dels àpats.\nEstoig maridatge Bohigas\nBohigas Xarel·lo · Bohigas Garnatxa Negra · Bohigas Brut Nature


El CEO de la Fundació Ford, Darren Walker i l'acadèmic Joel Fleishman, parlen de filantropia corporativa als Estats Units\nCharlie Rose, periodista de la televisió nordamericana, reuneix Darren Walker, CEO de la Fundació Ford i Joel Fleishman, reconegut acadèmic de la Duke University en una entrevista conjunta per a parlar de filantropia corporativa als Estats Units i presentar el llibre Putting Wealth to Work. Philanthropy for today or investing for tomorrow? (Posant la riquesa a treballar. Filantropia per a avui o riquesa per a demà?), escrit pel propi Fleishman.\nAls Estats Units, on es preveu que el sector privat destini a la filantropia més de 500 bilions de dòlars anuals durant els propers 20 anys, es presta molta atenció a reflexionar sobre aquesta qüestió, sobre la seva regulació, a analitzar i detectar canvis d'escenari, tendències i noves perspectives.\nEn el vídeo els convidats parlen d'un fenomen detectat en els darrers anys als Estats Units: s'està produint un canvi en el món de la filantropia i és que cada vegada més filantrops fan les seves donacions en vida. Aquest tendència està molt relacionada amb la nova generació de grans fortunes sorgides, per exemple, de Sillicon Valley. Són fortunes aixecades amb rapidesa per emprenedors joves, optimistes i motivats, orientats a la resolució de problemes i als impactes, que se senten empoderats i fan les seves pròpies fundacions orientades a les seves principals preocupacions. Aquestes fundacions, que s'anomenen col·loquialment spend down foundations, inverteixen els seus actius de manera més immediata, en vida dels donants.\nEls entrevistats no es mostren contraris a aquesta nova realitat però sí que coincideixen que ha d'activar algunes alertes o encetar algunes reflexions:\nAquesta tendència a donar en vida està posant en risc el que ells anomenen perpetual foundations (fundacions perpètues), que són aquelles fundacions concebudes i estructurades per a viure al llarg de generacions (com ara la Ford Foundation, creada fa més de 80 anys). El professor Fleishman alerta sobre aquest fenomen i argumenta que, si observem el panorama de les organitzacions sense ànim de lucre als EUA, veurem com pràcticament totes elles han estat impulsades per aquestes perpetual foundations que ara estan en risc. Explica que els joves filantrops tendeixen a invertir els seus diners en aspectes que tinguin resultats immediats o a curt termini. Volen palpar els assoliments de la seva acció filantròpica i gratificar-se en veure el retorn que fan a la societat. Molts d'ells -critica- volen recrear amb les seves donacions el que han aconseguit en els negocis: un big bang!. Al seu parer, però, hi ha problemes complexes que requereixen d'una altra manera de fer i d'una temporalitat més pausada i sostinguda en el temps. En aquest sentit, Fleishman aconsella els joves filantrops fer-se les preguntes adequades: quins recursos tens?, què vols fer amb ells?, el problema que vols solucionar, què requereix?. Es tracta, sobretot, d'evitar disfuncionalitats, d'adequar els recursos i els canals a les necessitats corresponents i de ser el més efectiu possible en l'impacte de la donació.\nWalker, per la seva banda, remarca la importància de preservar el teixit de perpetual foundations del país, doncs sosté que la innovació no apareix del no res sinó que emergeix d'aquest marc i, sobretot, és aquest marc el que pot ajudar a perpetuar-la. Apunta també que la conversa sobre filantropia als EUA està actualment distorsionada per la idea de les spend down foundations com a única manera de fer filantropia i demana recalibrar aquest discurs. Cal vetllar, per tant, per un ecosistema divers, on convisquin aquests nous donants i les anomenades perpetual foundations. És important mantenir un equilibri perquè les diverses formes de filantropia incideixen de diferent manera en la societat i cal procurar que es complementin adequadament.


CONCERTATS DESCONCERTATS | Salesians Mataró\nL’escola Concertada sovint ha estat objecte de comentaris poc ajustats a la seva realitat. Seria bo llegir un article de la FECC (Fundació Escola Cristiana de Catalunya) fent-se ressò del resultat de l’informe del Síndic de Greuges sobre “EL COST DE LA PLAÇA ESCOLAR A CATALUNYA”. Creiem important fer-vos-ho arribar. Tot i que és un article tècnic i per tant complex, és molt precís i ens ajuda a situar la realitat dels recursos de l’escola Concertada i fa palesa la importància del compromís de les famílies per fer-la possible.\nTambé us convidem a llegir l’article del salesià Josan Montull sobre l’Escola Concertada. És inspirador i molt eloqüent.\nCategories: ComunitatCristiana, Destacat, Escola.\n← Convocatòria d’exàmens de batxillerat de setembre


Ontinyent dona els primers passos per contar amb una associació local de lluita contra el càncer - Portal de Xàtiva\nOntinyent dona els primers passos per contar amb una associació local de lluita contra el càncer\nLa Regidoria de Sanitat reuneix diversos col·lectius ciutadans per involucrar-los en la iniciativa\nLa ciutat d’Ontinyent està donant els primers passos per contar en breu amb una associació local de lluita contra el càncer. A iniciativa de la Regidoria de Sanitat de l’Ajuntament d’Ontinyent, el passat dijous es reunien a l’edifici de l’Ajuntament Vell una nombrosa representació d’associacions veïnals i d’altres tipus de la ciutat, en un encontre que va sentar les bases per crear d’una entitat que articule un sistema d’ajudes als afectats per la malaltia a la ciutat.\nLa Regidora de Sanitat, Virtudes González, destacava que “les col·lectes anuals que hem vingut realitzant han estat coordinades per l’Ajuntament i per la Junta Associada Provincial de València de l’Associació Espanyola Contra el Càncer (AECC), però sempre hem dit que la ciutat necessita d’una associació pròpia, “ja que es tracta d’una malaltia greu que afecta directa o indirectament a pràcticament totes les famílies. Els ontinyentins i ontinyentines són gent amb un alt esperit associatiu, i fer els primers passos per crear una entitat local que impulse la lluita contra la malaltia pensem que és una molt bona noticia”, apuntava la regidora.\nA la reunió es comptava amb la presència de Lluis Muñoz, director de l’escola de música Ad Libitum, qui ha organitzat un concert al Teatre Echegaray el proper 15 de febrer a les 20:00 hores, en record de la professora de l’escola Susana Balaguer. Muñoz explicava que el concert, que servirà per recaptar fons per a la investigació contra la malaltia, també destinarà una part del que es recapte a l’associació que va a crear-se, i a la que l’entitat donarà suport.\nA la reunió es van plantejar alguns aspectes que deuran perfilar-se una volta es constituisca la junta directiva, com ara el nom de l’associació o la quota per associar-se a la mateixa, que està plantejant-se que siga de 10 euros anuals amb possibilitat d’ampliar la quantitat de forma voluntària. En l’encontre es va facilitar un correu electrònic a tots els presents per tal que el puguen fer arribar als i les membres dels seus col·lectius que pugueren tenir interès en associar-se, convidant-los a tots a participar a la pròxima reunió prevista, que serà el 13 de març a les 19:30 en un lloc encara per determinar, on s’espera comptar amb persones afectades d’un mode u altre per la malaltia que tinguen interès en recolzar el naixement d’esta nova associació.\nPublicado el febrero 3, 2014 Autor Portal de XàtivaCategorías Com. Valenciana, Ontinyent, Salud/Sanidad, Solidaridad, XàtivaEtiquetas cancer, lluita, Ontinyent\nAnterior Entrada anterior: EU escolta a la ciutadania mitjançant el «ParticipEU»\nSiguiente Entrada siguiente: La regidoria de cultura de la Font portarà al Ple la petició de «El Salvador» de Joan de Joanes


CURS D'EDICIÓ I ETALONATGE - Moviedron\nCurs de Edició i Etalonatge\nDesprés del rodatge arriba el moment de la veritat, quan es dona la forma final a la pel·lícula o al curtmetratge a la sala de muntatge, seguint les tècniques d’edició, imprescindibles per a un bon resultat final\nEl cinema és un art que, com tots, requereix d’una bona tècnica en cadascun dels seus passos. La tècnica final és l’edició i l’etalonatge.\nQuan ja es disposa de totes les peces de la pel·lícula o el curt -guió, plànols pensats, preses realitzades, música i efectes especials sonors triats, etc.-, arriba el moment de muntar-ho tot i per fer-ho cal conèixer i dominar els programes d’edició de vídeo.\nEl curs d’edició i etalonatge que us proposa Moviedron us presenta els diferents programes d’edició, des dels més senzills o “lineals” als “no lineals”, que donen molt més joc, ja que disposen de diverses pistes de vídeo i d’àudio. Els softwares més coneguts d’edició no lineals són Adobe Premiere Pro i Blackmagic Design DaVinci Resolve.\nQuentin Tarantino: "L'autèntic cinema es fa a la sala de muntatge"\nANAR AL CURS ONLINE\nA més dels programes d’edició on “es munta el trencaclosques”, en el nostre curs també coneixereu el programa d’etalonatge per excel·lència, DaVinci Resolve, amb el qual podreu millorar i unificar la llum i el color del vídeo.\nAquest programa altera tant l’apartat de LUMA, és a dir, llum (contrast, ombres, tons mitjans); com els aspectes de CHROMA, és a dir, color (saturació, tint d’ombres, mitjans i llums).\nAmb tot això, donaràs al teu vídeo el look que busques.\n"Per completar amb encert el teu curtmetratge t'ensenyem a dominar els softwares d'edició de vídeo i etalonatge"\nFOTOGRAFIES D’EDICIÓ I ETALONATGE\nComença ja la teva formació amb el Curs Online d’Edició i Etalonatge


Agrarisme - Viquipèdia, l'enciclopèdia lliure\nL’agrarisme és una ideologia, o més aviat un conjunt d'ideologies i moviments socials rurals presents a l'Europa dels segles XIX i principis del XX, però amb continuïtat ininterrompuda fins a l'actualitat. El seu objectiu general era la defensa dels interessos agraris i de les poblacions rurals. Per analogia, el terme podria designar també, més tard i en altres llocs, moviments socials o polítics d'orientació agrària.\n1 Inicis i història\n2 Agraristes europeus i nord-americans als segles xviii i xix\n3 L'agrarisme del segle XX\nInicis i històriaModifica\nL'agrarisme o ruralisme sorgeix com a reacció dels grups camperols enfront de les supervivències del feudalisme, però també front a les mesures d'inspiració liberal dels estats europeus del segle xix. Podem entreveure els inicis de l’agrarisme des del començament del segle xix, a partir d'una creixent valorització del món rural i amb punts de partida a vegades contradictoris. El moviment agrarista està fermament vinculat a tot l'impuls transformador de les tècniques i els conreus, vinculat a les noves perspectives de l'agronomia científica, al cooperativisme i als esforços de difusió d'una nova cultura agrària entre la població pagesa; però alhora també té un vessant romàntic conservador, contraposant als canvis despersonalitzadors de la modernitat i que en els Països Catalans es manifesta a través del carlisme, el pairalisme, el folklorisme ruralista, l'associacionisme catòlic i altres tendències semblants. Evidentment, tot i seguir uns patrons comuns, l'agrarisme decimonònic és molt divers i es concreta amb moviments socials i polítics de signe diferent, segons el moment i la contrada.\nEl procés industrialitzador i les mesures de l'estat liberal varen tenir conseqüències importants, però les societats rurals europees semblaven arribar a un cert punt d’equilibri a la segona meitat del segle xix. L'accés a la propietat de banda de la població pagesa, la introducció de noves rotacions, les millores en la fertilització i en les eines i màquines, varen contribuir a un notable increment de la productivitat. La gran crisi agrària que es va viure entre 1873 i 1895 va tenir un gran impacte arreu dels països occidentals i va contribuir a una nova definició de les polítiques agràries (extensió agrària, finançament de l'agricultura, proteccionisme...).\nÉs en aquest context que es produeix l'avanç del moviment agrarista. Durant la dècada de 1880, els resultats van ser molt modestos, els estats només van proposar una acumulació gradual de petits augments dels drets de duana, particularment en el context de les renegociacions dels acords bilaterals que preocupaven els agraris. Des del primer congrés europeu d’agricultura del 1889, que permet una major consciència, es poden notar pressions més fortes dels moviments agraris. Els debats eren tanmateix molt tècnics, entorn dels acords comercials i les condicions i conseqüències de la modernització de l’agricultura.\nEl moviment agrari va provocar un interès renovat pel món rural que es va traduir en l'aparició d'una administració agrària específica i en el desenvolupament d'uns serveis agronòmics professionalitzats (amb el desenvolupament dels ensenyaments agrícoles). En paral·lel es va desenvolupar el crèdit agrari i l'associacionisme que, en l'àmbit dels Països Catalans va ser, inicialment, un associacionisme de propietaris rurals, però que a principis del segle XX es va veure alterat per l'emergència del cooperativisme i el sindicalisme agrari.\nAgraristes europeus i nord-americans als segles xviii i xixModifica\nL’agrarisme es va desenvolupar als Estats Units a mitjan segle xviii, a partir de la lectura de filòsofs europeus i també del que la gent veia a partir de l’experiència nord-americana. Partia de la idea d’una democràcia basada en la virtut dels petits agricultors independents, cridats, pel seu treball i moderació, a convertir-se en els benefactors de la comunitat nacional. Grans apòstols d'aquesta doctrina van ser Jefferson, Andrew Jackson i John Taylor.\nEls teòrics d’Europa de l’Est inclouen persones com Pyotr Stolypin (1862-1911) i Aleksandr Txaiànov (1888–1939) a Rússia; Adolph Wagner (1835–1917), Karl Oldenberg a Alemanya,  i Bolesław Limanowski (1835–1935) a Polònia.\nA Rússia, els intel·lectuals "populistes" (Narodnaya Volia) i posteriorment el Partit Social Revolucionari van desenvolupar una base teòrica per a un moviment camperol, construint una rica i ben desenvolupada ideologia humanista que va influir a Europa de l'Est, especialment als Balcans. Mai no va aconseguir la visibilitat internacional que el socialisme va assolir entre els treballadors urbans.\nL'agrarisme del segle XXModifica\nDurant la Primera Guerra Mundial, es va parlar d'un ruralisme com una concessió governativa de compensació als soldats pagesos que havien lluitat pel seu país. El ruralisme es va veure clarament condicionat per la presència d'una important població pagesa. No és casual que, sobretot a Europa, els partits agraris tinguessin una forta difusió fins a la dècada de 1930/1940 (com per exemple, el Partit dels Pagesos (Irlanda) o la Lliga dels Camperols de Baviera). Per tant, els partits agraris són difícils de situar ideològicament. Sovint han representat l'oposició als partits obrers en els països de l'Europa central i oriental (per exemple, el Partit Rural Croat) com a defensors de la propietat privada. En altres casos, però, (Partit Agrari de Rússia) van néixer com a derivacions dels partits comunistes al poder, que volien consolidar la seva presència entre les masses pageses. El ruralisme també està sovint lligat a la inspiració religiosa (per exemple, el Partit Popular Polonès), i a partir d’aquest se'n dedueixen molts de valors (per exemple, la protecció de la família tradicional). El ruralisme té molts punts de contacte també amb partits populistes i amb regionalistes i autonomistes. El ruralisme d'inspiració nacional-socialista a Alemanya, en la controvèrsia antiurbana i anticapitalista, era la base d’un racisme biològic: l’agricultura i el món rural haurien d’haver esdevingut un lloc i un mitjà escaients per a una renovació racial i biològica del poble alemany, amb el camperol com a custodi i reproductor ideal.\nA partir de la dècada de 1980, molts de partits agraris van passar a formar part de partits conservadors (el Centre Nacional per als Independents i Camperols, es va fusionar a la UMP francesa i després a la UDI) o socialistes, o van canviar de nom (la Unió Agrícola de Finlàndia, ara partit de centre; el partit agrícola noruec ara és el partit central), sovint prenent posicions moderades i centristes. També hi ha partits agraris que s’han apropat a posicions ecologistes (per exemple, el Partit Agrari Ambiental d'Albània o la Unió de Camperols i els Verds de Lituània)\n↑ K. J. Cottam, "Boleslaw Limanowski, A Polish Theoretician Of Agrarian Socialism," Slavonic and East European Review, Jan 1973, Vol. 51 Issue 122, pp 58-74 (anglès)\n↑ Hannu Immonen, The Agrarian Program of the Russian Socialist Revolutionary Party, 1900–1911 (1988). (anglès)\nObtingut de «https://ca.wikipedia.org/w/index.php?title=Agrarisme&oldid=25764285»\nDarrera modificació: 22 des 2020 a les 09:58\nLa pàgina va ser modificada per darrera vegada el 22 des 2020 a les 09:58.


Què veure a Collserola - www.todobarcelona.org\nInici Descobreix la ciutat Què veure a Collserola\nDecember 24, 2014 Descobreix la ciutat\tDeixa un comentari\nQuè veure a Collserola\nA Barcelona hi ha infinitat de monuments, edificis, museus i punts emblemàtics a veure, sens dubte! Molts d’ells encara mantenen un fort vincle amb els dos entorns naturals que més caracteritzen la ciutat: el mar i la muntanya. Sobre el primer, no cal més que fer una volta per la Barceloneta, per Drassanes o pel port per adonar-se de la forta tradició marinera que inunda la ciutat. Sobre el segon, si vols saber més, hi ha un punt clau cap al qual has de tornar teva mirada: la serra de Collserola.\nAquest parc natural t’ofereix més de 8.000 hectàrees de natura en estat pur que et sorprendrà amb la varietat que amaga en el seu interior: microclimes, ambients de ribera, prats mediterranis… Si ets un visitant silenciós, fins i tot pot ser que et trobis amb algun exemplar de la fauna autòctona: porcs senglars, conills, teixons, esquirols, tallarols… Cal estar alerta!\nEl temple del Sagrat Cor corona el Tibidabo, la muntanya més alta de Collserola\nDins del parc hi trobaràs molts miradors: aquesta serra ofereix panoràmiques espectaculars del territori entre el Llobregat i el Besòs. Alguns dels punts més interessants que alberga Collserola són:\nLa torre de Collserola: Construïda amb motiu dels Jocs Olímpics de Barcelona el 1992, és l’edifici més alt de la ciutat: als seus 288 metres d’altura cal sumar els 450 metres que s’eleva per sobre del nivell del mar. Gairebé res!\nEl temple del Sagrat Cor: Tant per la seva forma com per la seva ubicació, en contemplar aquest temple és impossible que no et vingui a la ment el Sacré Coeur de París. Aquesta gran església va ser dissenyada per Enric Sagnier i Villavecchia i es va construir entre 1902 i 1961.\nCastells: La fortificació medieval de la Penya del Moro, Castellciuró o el castell del Papiol són algunes de les restes d’aquestes edificacions d’origen divers, entre el s. IX i el XII. Molts d’ells ja no són més que ruïnes, però també val la pena visitar-los.\nErmites i esglésies: Santa Margarida de Valldonzella, Santa Maria de les Freixes, Ermita de Sant Adjutori… Aquest és un petit exemple dels molts edificis religiosos que podràs trobar en aquesta bonica serra.\nArbres singulars: Es tracta d’arbres famosos ja sigui per la seva antiguitat o per les estrambòtiques formes que adopten els seus troncs i branques.\nAcostar-se fins aquesta serra és, sense cap dubte, una forma diferent de descobrir la ciutat, especialment si t’agrada el senderisme o vols allunyar-te una mica de l’enrenou urbà. Dins del parc hi trobaràs moltes senyalitzacions cap a punts d’interès, fonts o edificis, així que una idea genial és passar un dia descobrint els diferents itineraris que pots fer.\nJa ho facis a peu o amb bicicleta, segur que Collserola et sorprèn gratament. Ja ho veuràs! Una de les formes més interessants és començar la ruta des del Tibidabo; a més, des de la majoria de poblacions properes podràs tornar a Barcelona amb tren o ferrocarril. Ah, i per si fos poc, trobaràs més d’un restaurant en el qual degustar la gastronomia catalana. Perfecte, oi?


El Correllengua 2017 s’acomiada aquest dissabte a Perpinyà – Correllengua\n2 de novembre de 2017 3 de novembre de 2017 Andrea Rodoreda\nLa capital rossellonesa acull la cloenda del moviment que centra els actes de la jornada en la reivindicació de la catalanitat de la Catalunya Nord\nEn el marc de la cloenda del Correllengua 2017, la CAL també es desplaçarà fins a Elna per fer un petit homenatge a l’organització del referèndum de l’1 d’octubre\nEl dissabte dia 4 de novembre, Perpinyà s’encarregarà de clausurar oficialment la 21a edició del Correllengua coincidint, un any més, amb els actes de la Diada de Catalunya Nord. Els actes unitaris començaran amb la tradicional manifestació, a les 16 h, a la plaça de Catalunya sota el lema “Sem Catalunya Nord, volem decidir”. La diada clourà amb un concert, a les 20 h, a la Casa Musical a càrrec de The Llamps, The Gramophone Allstars Big Band, Combo Pacheco i DJ Tabasco Driver.\nEnguany, abans de l’inici de la manifestació, la Coordinadora d’Associacions per la Llengua catalana (CAL) ha previst desplaçar diversos autocars fins a la Maternitat d’Elna per retre un petit homenatge a les persones anònimes que van preservar les urnes del referèndum.\nEl Correllengua 2017, més reivindicatiu que mai\nEl moviment segueix recorrent territori i se suma a les accions de protesta organitzades aquest últim mes per denunciar la repressió de l’Estat espanyol, defensar la República i reivindicar la dignitat del poble català. Per aquest motiu, les activitats s’han adaptat a la situació política i social que viu el país i, fins i tot, algunes s’han posposat per més endavant. Sempre sense oblidar de promoure l’obra de la il·lustradora i narradora de contes infantils Lola Anglada, figura a qui s’ha dedicat l’edició d’enguany.\nTot i la situació d’excepcionalitat en què s’ha celebrat el Correllengua, la CAL en fa una valoració molt positiva. Un cop s’hagin celebrat tots els actes previstos, el moviment haurà passat per prop d’un centenar de viles, pobles i ciutats d’arreu dels Països Catalans. Al Principat s’han celebrat més de 300 actes que han mobilitzat milers de persones i col·lectius ben diversos —seccions locals de l’ANC i Òmnium, associacions culturals, agrupacions de joves, esplais, colles castelleres i de cultura popular, casals i ateneus, centres excursionistes, entre d’altres—. A més, també cal afegir la participació de 28 escoles i instituts del Principat que s’han sumat al Correllengua fent activitats al voltant de la figura de Lola Anglada i la llengua.\n← Celebració del 125è aniversari del naixement de Lola Anglada\nMilers de manifestants surten als carrers de Perpinyà pel dret de decidir →


24 MÀSCARES DE CASAMENT I COBERTES FACIALS QUE QUEDARAN BÉ A LES FOTOS - MODA\nPrincipal Moda 24 màscares facials de casament que realment quedaran boniques a les fotos\n24 màscares facials de casament que realment quedaran boniques a les fotos\nA més, obtingueu inspo de parelles reals que els van sacsejar. Fotografia d'arbres tallats\nActualitzat el 28 d'agost de 2020 Hem inclòs productes de tercers per ajudar-vos a navegar i gaudir dels moments més importants de la vida. Les compres realitzades a través d’enllaços d’aquesta pàgina ens poden generar una comissió.\nA mesura que les parelles continuen planificant les seves noces enmig de la pandèmia del coronavirus, les màscares de casament esdevindran una part integral de les celebracions per al futur previsible. Tant el Centres de Control i Prevenció de Malalties i Organització mundial de la salut recomanem l'ús de màscares facials a les reunions interiors i exteriors per ajudar a aturar la propagació de COVID-19, tenint en compte que molts tipus de revestiments (inclosos els de qualitat mèdica i tela) poden ser eficaços. Portar una màscara és una manera senzilla de protegir els que us envolten i és una manera petita de contribuir a aturar la propagació. Si ho seràs organitzar (o assistir) a un casament en els propers mesos, planegeu portar una màscara quan estigueu molt a prop d’altres.\nAquí teniu les bones notícies: hi ha moltes màscares de casament que sí en realitat queda molt bé a les fotos. (Ho prometem.) Tingueu en compte que és millor fer referència a CDC , QUI i directrius del govern local per a regles específiques de recollida i requisits de màscares abans d'assistir a un casament. Atès que les cobertes facials formen part de la nova normalitat enmig de la pandèmia, hem fet les compres per a vosaltres i hem compilat les nostres màscares de casament reutilitzables i no mèdiques per a parelles i convidats. I, per obtenir una inspiració addicional, hem completat les fotografies de parelles reals, festes de casament i convidats que van sacsejar màscares als seus esdeveniments. Tant si esteu a punt per comprar com si voleu obtenir algunes idees creatives, aquí trobareu tota la màscara d’inspiració que necessiteu.\nMàscares de casament per a parelles\nParelles i convidats reals que van sacsejar màscares de casament\nÉs possible que una màscara de casament no hagi format part de la vostra visió de moda original, però no us estresseu. Hi ha un munt de revestiments elegants i enginyosos que milloraran l’aspecte del dia del vostre casament. Aquí, compreu les nostres màscares de casament preferides per a parelles.\nMarqueu el vostre estatus com a parella d’honor amb aquestes màscares facials de cal·ligrafia. Trieu entre la llista de títols del venedor o personalitzeu la màscara de casament amb el vostre propi text. També podeu triar el color de la vostra màscara si vosaltres i el vostre S.O. voleu coincidir o tenir matisos alternatius.\nAva Reign Creacions màscara de cotó, a partir de 16 dòlars, Etsy.com\nAquestes còmodes màscares facials presenten una gran varietat de colors i estampats que s’adapten al vostre estil. Feu-ho senzill en blanc i negre o opteu per un estampat floral brillant o un divertit collage de rosquilles per afegir un element de personalització reflexiu al vostre aspecte. La coberta de tela té una butxaca per a un filtre protector, que podeu comprar per separat.\nLa botiga de nusos màscara protectora de tela per a adults, 16 dòlars,\nNo, no somies: la núvia de David té màscares de casament. Si busqueu una cobertura facial senzilla i elegant, tingueu en compte aquest estil. És un teixit de setí i es presenta en 13 colors diferents, de manera que podeu escollir l’ombra que preferiu més.\nLa núvia de David màscara facial de bucle ajustable de setí, 10 dòlars, DavidsBridal.com\nGràcies a uns llaços ajustables i un filferro nasal, aquesta bonica màscara facial és tan funcional com elegant. Amb una capa exterior de delicats encaixos de marfil, la vostra màscara elevarà el vostre aspecte elegant de núvia.\nTadashi Shoji Màscara facial brodada de Lylah a Ivory, 42 dòlars, TadashiShoji.com\nMarqueu l'any del vostre casament inscrivint-lo a la màscara facial. Podeu comprar una màscara individualment o obtenir-les en un conjunt personalitzat per a vosaltres i per al vostre S.O.\nNik Naks de Nik Est. Màscares facials 2020, a partir de 15 USD, Etsy.com\nBusqueu una màscara de casament elegant? Opta per un disseny romàntic d’encaix com aquest. La màscara de marfil de tres capes té una delicada superposició de puntes cosides a mà, cosa que significa que no hi haurà dues màscares semblants. També inclou uns llaços suaus extra-estirables per a la màxima comoditat i desgast a llarg termini.\nOr màscara de puntes de núvia, 20 dòlars, Etsy.com\nVoleu gaudir d’una màscara de casament de gamma alta? Opta per un conjunt de la dissenyadora d'accessoris Lele Sadoughi. Aquest paquet de tres inclou un amb flors brodades, un amb adorns de perles i un amb estrelles daurades. Si no sou precís, aquest conjunt us donarà opcions el dia del casament. A més, els llaços elàstics suaus inclouen ajustadors de goma per a la màxima comoditat.\nLele Sadoughi màscares reutilitzables a Pastel Multi, 40 dòlars per un conjunt de 3, BHLDN.com\nNecessites màscares de casament per a ell? El Tie Bar té una àmplia col·lecció de màscares facials per a nuvis en una gran varietat de colors i estampats, que us permetrà escollir un conjunt que s’adapti millor al vostre aspecte del dia del casament. Mantingueu-ho senzill amb una màscara de color gris o negre d’aquest conjunt de carbó vegetal, o experimenta amb diferents colors com Blau clàssic o bé Espígol .\nLa barra de corbata Paquet de 5 màscares de cotó en carbó, 30 dòlars, TheTieBar.com\nSi vostè i el seu S.O. voleu mascaretes de casament coordinades, aquest conjunt és per a vosaltres. Aconseguiu una màscara de color negre i una de blanca o enganxeu-ne dos d’un color per completar l’aspecte del dia del vostre casament. La màscara blanca presenta brodats de puntes i perles per accentuar qualsevol vestit de núvia. (P.S .: Si només en voleu una, podeu comprar fàcilment una màscara sense obtenir el conjunt complet.)\nCercadors de regals ecològics conjunt de màscares en blanc i negre, 36 $ per al conjunt, Etsy.com\nAbraça el teu monograma amb aquesta màscara personalitzada de BHLDN. També entra l’estil mínim Marina , de manera que pugueu escollir l’ombra que millor s’adapti a l’ambient del vostre casament.\nVioleta i Brooks màscara facial reutilitzable de monograma a Blush, 10 dòlars, BHLDN.com\nVoleu una festa de casament coincident? Gaudeix de la teva plantilla amb màscares facials còmodes i amb una impressió de fulla etèria. Consell professional: ja que es poden imprimir amb títols, les màscares poden servir com a regal de casament addicional. (Tot i així, recomanem que també rebin un regal tradicional!)\nAlegria i caos màscares facials per a festes de casament, 10 dòlars, Etsy.com\nLa marca de dames d'honor Azazie també té màscares facials. Si el rosa i els florals us fan cantar el cor, opteu per aquesta romàntica màscara de cotó per accentuar el vostre aspecte.\nAzazie màscara de cotó reutilitzable no mèdica en color rosa vermellós, 2 dòlars, Azazie.com\nDoneu un gest d’enginy als temps amb aquesta descarada màscara de casament. Al cap i a la fi, difondre l’amor és més important que qualsevol altra cosa. La màscara rentable a màquina també té tres capes amb una butxaca per obtenir un filtre addicional per obtenir més protecció.\nEveryday Bestday Màscara facial Spread Love, des de 13 dòlars, Etsy.com\nAbraça l’esperit de l’amor amb aquesta elegant màscara estampada de petons. El teixit de seda morera serà molt còmode de portar durant un llarg període de temps i se sentirà luxós contra la pell.\nLliscament coberta facial de seda plisada a Kiss, 39 dòlars, Nordstrom.com\nFotografia Cavin Elizabeth\nQuè hi ha de millor que una màscara facial de luxe? Múltiples! Aquest conjunt de Robed With Love ve amb dues cobertures de casament brodades florals que us permeten canviar de màscara durant tot el dia o portar-les per esdeveniments de núvia separats. Com a bonificació addicional, cada compra de RWL dona un cinc per cent dels beneficis a organitzacions benèfiques que beneficien les dones dels Estats Units.\nVestit amb amor Màscara facial per sempre en blanc, 39 dòlars, RobedWithLove.com\nEls colors brillants no són per a tothom. Si preferiu que sigui senzill, opteu per una màscara facial de cotó negre transpirable. Al preu, no es pot superar.\ncom casar-se a ma\nAzazie màscara de cotó reutilitzable no mèdica en negre, 2 dòlars, Azazie.com\nSi assistiu a un casament, el millor és venir preparat amb una màscara. Per ajudar a millorar el vostre vestit de convidat , hem completat les millors màscares de casament per als convidats. Al cap i a la fi, si en portaràs un, hauries d’anar per un estil que t’agradi. Des de patrons simples fins a colors atrevits, gairebé qualsevol cosa va a l’hora de cobrir un casament. Consulteu les nostres millors opcions aquí.\nAmb cinc opcions combinades de colors diferents, teniu moltes opcions per a la vostra màscara de casament. I amb dues màscares a cada joc, estareu preparats per a diversos casaments si teniu una agenda atapeïda de cerimònies i minimonies al jardí.\nBaubleBar màscares regulables, 12 dòlars per un conjunt de 2, BaubleBar.com\nSi busqueu una divertida màscara de casament que no sigui massa cridanera, opteu per un estil com aquest. Amb subtils lunars i matisos de color apagats, la màscara s’afegirà al vostre aspecte, sense distreure-la.\nVioleta i Brooks Màscara reutilitzable Ellina, 10 dòlars, BHLDN.com\nAprofiteu al màxim la vostra inversió amb un paquet de màscares facials com aquest de Old Navy. Amb 19 conjunts de colors per triar, en podeu trobar un que funcioni per a tot el grup. A més, tres capes us permeten afegir filtres per obtenir més protecció.\nMarina vella paquet de màscares facials de tela de tres capes, 13 dòlars per un joc de 5, OldNavy.com\nPrengui l’esperit de l’amor amb aquesta màscara facial per a esbossos de cor. Aquest material lleuger elimina la humitat, ideal per a cerimònies a l'aire lliure. L'estil rentable a màquina també té costures addicionals, de manera que no experimentareu desgast si teniu previst utilitzar aquesta màscara per a diversos esdeveniments.\nVistaprint esbós de cor màscara facial, 18 dòlars, Vistaprint.com\nSi la quarantena us ha deixat obsessionat amb el tie dye, invertiu en algunes màscares facials per als esdeveniments del vostre casament. Com que els colors són clars, la màscara serveix com una forma divertida de condimentar el vostre vestit. Podeu comprar només una màscara o obtenir fins a vuit en un paquet. Atès que es produeix un error casual, es recomana portar-lo a un casament relaxat.\nSHERINME màscara facial tie tie, a partir de 12 dòlars, Etsy.com\nAmants de les flors, aquesta és la màscara per a vosaltres. Aquesta màscara de mescla de cotó i polièster de triple capa té la capacitat d’adaptar-se a la cara, cosa que la converteix en una de les màscares facials més còmodes del mercat. Per obtenir més comoditat, obtingueu-ne un parell ganxos extensors de màscares per alleujar qualsevol molèstia després d'un ús prolongat.\nMercat de màscares màscara facial per a adults amb estampat de flors, 14 dòlars, MaskMarket.com\nSi necessiteu una màscara en un pessic, no us espanteu. Aquest conjunt de quatre cobertes facials està disponible a Amazon Prime i es presenta en diverses mides i colors per simplificar el procés de compra.\nDurables de qualitat paquet de 4 tapes reutilitzables per a adults i nens, 18 dòlars, Amazon.com\nNo oblideu una màscara per als vostres petits si també hi assistiran. Aquesta màscara facial té corretges de tela, cosa que el fa molt més còmode per als nens. També podeu comprar-lo en diversos colors i estampats per ajudar-los a emocionar-vos amb la posada d’una màscara. Afegiu un filtre a la butxaca interna per obtenir una cobertura addicional.\nLa botiga de nusos màscara protectora de tela per a nens, 15 dòlars,\nLa inspiració no s’atura aquí. A continuació, consulteu com les parelles i els convidats reals van dissenyar les seves màscares de casament. Com que els revestiments facials passaran a formar part de la nova normalitat dels casaments, aquestes fotos us ajudaran a inspirar les vostres opcions de moda per al gran dia.\nFotografia d'arbres tallats\nAquestes màscares són tan senzilles com són ideals per a parelles minimalistes. Les lletres exclusives a mà afegeixen un element de personalització a les dues màscares de casament.\nFotografia de Kim Craven\nMarqueu el vostre estatus com a parella d’honor amb elegants màscares com aquestes. El tipus de lletra senzilla és sorprenentment elegant i no distreu els vestits de casament del duo.\nLes màscares de casament no han de ser avorrides. Si els colors vius i els patrons divertits són totalment el vostre estil, agafeu un cop d’ull a aquesta parella i opteu per trobar màscares de declaració coincidents.\nFotografia de Trista Maja, Màscares de Rachelle Appelle\nAquesta núvia es va fer màscares personalitzades per a ella i per a la seva S.O. amb material que coincideix amb els seus vestits. Si sou particularment astut (o coneixeu a un ésser estimat que sigui), creeu màscares de casament amb tela addicional del vostre vestit o vestit perquè siguin realment únics.\nLes màscares facials semblants són tan boniques com es poden. Afegiu un tauler de cartes a les fotos del vostre casament, com va fer aquesta parella per obtenir un toc personal dolç.\nFotografia de noces per IQPhoto\nLes màscares de casament poden ser elegants. Proveu el conjunt d'aquesta parella per demostrar-ho. En obtenir estils que coincidien amb el vestit i l’esmòquing, aquestes màscares van fer que el dia del casament fos inoblidable.\nTot i que no és necessari, les màscares facials personalitzades per als vostres convidats animaran a tothom a seguir les pautes de seguretat recomanades amb estil. A més, serviran com a simpàtics favors per emportar a casa perquè els éssers estimats recordin el dia.\nCasaments col·lectius Cactus\nSi voleu un aspecte uniforme, proporcioneu a la vostra festa de casament estils o colors específics per a màscares per al gran dia.\nFotografia de Warren Lane\nFeu-ho tot amb màscares de casament a joc per a les vostres dames d’honor i fadrins. Aquesta parella va fer un pas més enllà aconseguint al seu gos una bandana igual. Divertir-se amb dissenys i colors farà que portar una màscara sigui més agradable.\nFotografia de ram d’espígol\nUna altra manera d’integrar les vostres màscares al tema del vostre casament és aconseguir colors que coincideixin amb la vostra paleta general, com aquesta parella. Les seves cobertures complementen els tons dels seus vestits i arranjaments florals per crear un aspecte cohesionat i completament elegant.\nregals per a la dutxa de núvia\ncost mitjà dels anells de casament\ncom emplenar una llicència de matrimoni


La Generalitat col·laborarà amb el sector de la ceràmica per a la incorporació del model d'indústria 4.0\nEl president de la Generalitat, Ximo Puig, ha manifestat el compromís del Consell de col·laborar amb el clúster ceràmic en el projecte d'elaboració d'una guia de referència per a la incorporació del model d'indústria 4.0.\nAixí ho ha explicat en la reunió que ha mantingut amb membres de l'Associació Espanyola de Fabricants de Maquinària i Béns d'Equip per a la Indústria Ceràmica (Asebec), a la qual ha assistit també el conseller d'Economia Sostenible, Sectors Productius, Comerç i Treball, Rafa Climent.\nL'objectiu del projecte és l'optimització d'aquesta indústria, que quantifica l'estalvi en 90 milions d'euros, la qual cosa milloraria la rendibilitat i possibilitats de competència de les empreses d'un sector que, ha explicat Puig, és fonamental per "garantir un projecte de vida" a un ampli nombre de persones a la província de Castelló.\nEl cap de l'Executiu valencià ha explicat que s'atorgarà una subvenció de 350.000 euros per a aquest projecte, encapçalat pels fabricants de maquinària per a la indústria ceràmica, als quals Puig ha volgut agrair el seu "esforç permanent per innovar i millorar". "Si el sector està viu i amb aquesta fortalesa és perquè ha sigut sempre capaç de modernitzar-se", ha manifestat Puig, al mateix temps que ha incidit que "la superació de la crisi ha estat basada en la incorporació tecnològica i la capacitat d'establir sinergies entre el món de la universitat i els sectors empresarials" i ha instat a seguir aquest camí.\nDurant l'acte, el president ha destacat la creació d'una taula de diàleg, la 'Taula del Taulell', i les accions que la Generalitat està duent a terme per reforçar el clúster de la ceràmica tant des d'Ivace com des de l'Institut Valencià de Finances i els programes executats per la conselleria d'Habitatge, Obres Públiques i Vertebració del Territori. "Estem intentant tindre una visió global del sector ceràmic i també veient com es pot constituir una línia d'actuació permanent entre l'Administració i el conjunt de la indústria", ha remarcat Puig, qui ha cridat a seguir treballant en altres qüestions com la formació i la internacionalització per millorar el posicionament de les empreses.\nEl clúster ceràmic es marca un termini de 2 anys per definir l'aplicació del model d'indústria 4.0 a través d'una guia de treball que servisca de referència al conjunt del sector i que, a més, puga ser exportable per a altres indústries valencianes. La base d'aquest manual es troba en la digitalització de les línies de fabricació, la qual cosa permet conèixer en temps real els costos de fabricació, controlar la qualitat de matèries primeres i millorar els procés energètics i de logística.\nEl projecte s'ha engegat des de l'àmbit dels fabricants de maquinària amb la col·laboració dels fabricants de ceràmica, els de frites, esmalts i colorants, i els de pols atomitzada, així com l'Institut de Tecnologia Ceràmica i la conselleria d'Economia Sostenible, Sectors Productius, Comerç i Treball.


Valencià Agost | Academia Atenea\nAcademia Atenea Alzira-Gandia\nINGLES PARA NIÑOS/JÓVENES\nREPASO Y GRADOS\nGrups intensius valencià estiu\nSi el grup està complet, fes clic a l´enllaç de COMPLET i pots posar-te en llista d´espera del grup que més et convinga\nGrau Mitjà (C1):\n- Grup 632. Dilluns, Dimarts i Dimecres de 17:00 a 19:00 Preu : 155 € COMPLET.\nGrau Superior (C2):\n- Grup 631 : Dilluns, Dimecres i Divendres de 11:00 a 13:00. Preu: 155€ RESERVAR. CLIC ACÍ\n-Grup 633: Dilluns, Dimarts i Dimecres de 19:00 a 21:00. Preu 155 € COMPLET.\n-Grup 634: Dimarts i Dijous de 09:00 a 12:00 RESERVAR. CLIC ACÍ Preu 155€\nSi no saps quin nivell de valencià tens, fes clic ací i accedix al nostre test online\n¿Què opinen els nostres alumnes dels cursos preparatoris?\nMalauradament no tinc més formació en valencià que el de l'escola i fa 12 anys que vaig acabar. Com a mestra puc dir que tant la metodologia com la didàctica són excelents! Doncs bé, vaig començar a estudiar en FEBRER i HE APROBAT! Enhorabona a mi, si, però ENHORABONA a vosaltres per oferir una ensenyament de qualitat i molt significatiu, on els mestres s'impliquen amb l'alumnat i disenyen recursos fàcils de estudiar! G R À C I E S !"\n"Donar l'enhorabona a Vicent pel seu treball com a professor i la seva implicació amb els alumnes. Un mestre de deu"\n© 2018 por Alzira Idiomas S.L\n962405050 / 619 961767\nC/ Major Santa Caterina 11, bajo. 46600 Alzira


Entrenaments Personals o DUO - Espai Cos Pilates Badalona\nEntrenaments Personals o DUO\nCLASSES Personals o DUO\n# Vols assolir els teus objectius amb menys temps?\n# Estàs lesionat i/o tens una patologia i necessites classes adaptades?\n# Vols augmentar el teu rendiment esportiu?\n# Vols anar al teu ritme?\nDissenyem les classes a la teva mida segons les teves necessitats i condició física, per entrenar al teu ritme!\nAmb les classes a mida – entrenament personal, tindràs un instructor al teu costat que et dirigirà la sessió, et corregirà i et motivarà perquè aprofitis al màxim la teva sessió.\nLes classes personals o DUO permeten aprofitar al màxim les sessions de Pilates.\nAssegurem optimitzar el recursos per aconseguir els teus objectius en menys temps i de forma més satisfactòria\nAconseguim realitzar l’activitat de forma segura, eficaç i eficient reduint el risc de lesió i maximitzant els resultats\nLes classes personals o les DUO són la millor opció per a aquelles persones que necessiten un pla de treball específic o també a aquelles persones amb horaris complicats que necessiten treure el màxim rendiment a les seves sessions d’exercici.\nSi necessites recuperar-te d’una lesió o tens uns patologia\nSi no tens horaris irregulars i/o disposes de poc temps\nSi practiques esport a nivell competitiu i vols augmentar el teu rendiment\nSi no et sents a gust a les classes col.lectives\nLes classes les fem personalitzades o per dues persones (DUO)\nPoden ser de Pilates Terra, d’Hipopressius, de Pilates Reformer, de Prepart o de Postpart\nEls horaris son a convenir\nLa Isabel Mas…\nDirectora del centre. Després d’anys de practicar Pilates com a alumne i diferents esports i entenent la necessitat de tenir cura del cos com un tot, tant a nivell mental com físic, decideix fer una deriva professional i formar-se en Pilates MAT (terra) a l’escola ANEF de Barcelona on realitza el curs FIT Pilates Nivell I i el curs FIT Pilates Avançat. La formació de Pilates Reformer Màquines la realitza a Pilates 10 Academy, on també es forma en Pilates per embarassades, Pilates Prepart i Pilates Postpart. Al The International Hypopressive Institute es forma en la metodologia Hipopressius – Low Pressure Fitness obtenint el certificat de nivell I i el de nivell II i també es certifica a Hypopressive RSF com a instructora de nivell I. A Stott Pilates es forma en l’especialització en Pilates Postrehabilitació Lumbopèlvica. Amb Ibai López realitza la certificació Movin’ Fascias sobre fascies, entrenament i moviment. Registrada en el ROPEC amb el numero 037459.\nLa Clàudia Martínez…\nFisioterapeuta diplomada a la Universitat Internacional de Catalunya i especialitzada en rehabilitació abdomino-pelviana a Blanquerna – Universitat Ramon Llull. Col·legiada i al registre de punció seca del Col·legi de Fisioterapeutes de Catalunya. Amb formació en Pilates Matt terapèutic, Hipopressius, sòl pelvià i maternitat a l’escola Fisiofocus, Barcelona.\nS’incorpora a l’equip Espai Cos amb l’objectiu de millorar el benestar i la qualitat de vida de cada persona, tenint en compte la consciència corporal, la mobilitat articular i la respiració conscient i fluida de cadascú. A més a més, ofereix el servei de fisioteràpia uroginecológica per aquells/es que puguin estar interessats/des o cursin amb patologies urinàries o ginecològiques.\nLa Susana Martínez…\nEntrenadora personal i instructora de Pilates. Persona apasionada pel ball, el moviment i en general per un estil de vida saludable. Més de 14 anys d’experiència en Pilates i en instrucció esportiva. Formada en Pilates Mat, Fly Pilates, Pilates Reformer i Cadillac, Yoga Trapeze, Total Barré, Hipopressius i altres, en escoles especialitzades com Akrostudio, i Pilates 10 Academy. Registrada en el ROPEC amb el numero 009596.\n→ CONSULTA EL QUADRE D’HORARIS DE TOTES LES ACTIVITATS\nOn 12/07/2019 / Personals


4.2. Recollida selectiva: generalitats — Site\n4.2. Recollida selectiva: generalitats\nAvui dia a Europa la recollida selectiva és la manera habitual de fer la recollida dels residus municipals: el compliment de diverses directives europees obliga a fer-ho d’aquesta manera com a condició necessària per assolir nivells elevats de reciclatge i per prevenir les emissions de gasos d’efecte hivernacle provinents de la descomposició de la fracció orgànica als abocadors. Altres països apliquen criteris semblants.\nFraccions separades i fracció 'resta'\nTot i que en algunes ciutats apliquen la separació ‘total’ dels residus (com el model de ‘residu mínim’), en general, la recollida selectiva consisteix a recollir separadament materials específics (matèria orgànica, paper i cartró, vidre, envasos lleugers) i a recollir conjuntament els materials que no són reciclables en les condicions actuals (fracció ‘resta’). Segons com s’implanti la recollida selectiva, la fracció ‘resta’ representa una escapada per a les persones que no fan una bona separació a casa seva. És a dir: si no hi ha una bona conscienciació i polítiques de vigilància i sanció, la fracció ‘resta’ pot contenir percentatges molt elevats de materials reciclables, mentre que els percentatges de recuperació d’aquests materials segueixen sent baixos malgrat el sistema de recollida selectiva. Cal dir que aquest comportament també es pot presentar en models de separació total.\nContenidors i recollida domiciliària\nEn diversos països del món, la recollida selectiva va començar posant al carrer jocs de contenidors per als diferents materials separats a les cases. En general, s’ha trobat que amb aquest sistema el percentatge de recuperació de materials no arriba a ser mai gaire alt. A part, els contenidors representen un mobiliari urbà poc atractiu i són font de males olors. En molts casos, i allà on ha estat possible, les ciutats han començat a instaurar la recollida porta a porta: en dies diferents es recullen diferents tipus de residus a cada casa o bloc d’habitatges. A més, el personal de recollida, normalment, inspecciona els residus lliurats al servei i si no s’ha fet una bona separació, no els accepta o denuncia els usuaris. En general, amb la recollida selectiva porta a porta s’assoleixen nivells de recuperació força més elevats.\nLa recollida subterrània i la pneumàtica dels residus suprimeixen els contenidors dels carrers. però no tenen els efectes addicionals de la recollida porta a porta.


L'ANC es forma sobre les experiències de no-violència arreu del món\nL’ANC es forma sobre les experiències de no-violència arreu del món\nPaluzie ha fet una crida al moviment independentista perquè es mantingui 'ferm' i 'unit' en la lluita no violenta\nL’edifici històric de la Universitat de Barcelona ha acollit avui una jornada internacional de no-violència organitzada per l’ANC. L’objectiu és ‘aprendre de les experiències internacionals i dels èxits dels moviments democràtics d’arreu del món’.\n‘A l’Assemblea no ens quedarem de braços plegats esperant el desenllaç del procés d’independència. La societat civil ha de continuar essent motor de canvi, i per això optem per debatre, preparar-nos i instruir-nos per actuar. La gent té el poder per a canviar les coses i el deure de fer front a les injustícies. Si ens organitzem, el nostre potencial es multiplica’, diuen a la web de la jornada.\nA partir de les deu, i durant tot el dia, s’han fet xerrades, projeccions i taules rodones on s’han donat les claus de la lluita no-violenta. La primera de les conferències l’ha fet Stellan Vinthagen, professor de sociologia i titular de la càtedra per a l’Estudi de l’Acció Directa No Violenta i la Resistència Civil a la Universitat de Gotemburg.\n⬛⬜🔴 Ponència a càrrec d’Stellan Vinthagen (@SVinthagen) sobre la resistència civil noviolenta\n👉 La clau és el poder de la gent. L’autodeterminació és un dret que la gent ha de guanyar a través dels seus actes. #Objectiusindependència pic.twitter.com/GRT47aMZx3\nEl cas d’Hong-Kong i l’aplicació de les noves tecnologies també hi ha estat present. A continuació, Ayla Bakkalli, membre executiu del Congrés Mundial dels Tàtars de Crimea, ha parlat de la històrica lluita no violenta tàtar.\n⬛⬜🔴 @abkeslev 👉Si un sistema injust no canvia, has de ser tu qui canviï. El moviment tatar de Crimea és un dels moviments de la dissidència soviètica més importants i compromesos amb la lluita noviolenta i la democràcia fins al dia d’avui. #ObjectiuIndependència pic.twitter.com/jlDUsNiLgq\nFinalment, Ramón Grosfoguel, sociòleg i professor al Departament d’Estudis Ètnics de la Universitat de Berkeley, ha parlat de la manera com es pot aplicar la lluita no violenta a Catalunya.\n⬛⬜🔴 @ProfGrosfoguel 👉 El cas català té 2 esdeveniments que duren per sempre, l’1 i el 3 d’octubre. Mentrestant, l’Estat espanyol i els partits del règim mantenen institucions que es comporten com en el temps del franquisme i la UE tanca els ulls. #ObjectiuIndependència pic.twitter.com/tW32PLdHkj\nA les sis de la tarda s’ha fet la taula rodona ‘Catalunya. I ara què?’, en què hi han intervingut els ex-diputats de la CUP Gabriela Serra i David Fernández, l’advocada penalista Laia Serra i el sociòleg i investigador Jesús Castañar.\n⬛⬜🔴 La desobediència civil requereix que ens mantinguem ferms socialment. Hem de tenir la intel·ligència col·lectiva, si cal, per fer torns, repartició de papers… Només una estratègia activa, solidària i compromesa farà que no hi hagi esquerdes. #ObjectiuIndependència. pic.twitter.com/obkljG9jHf\nLa cloenda ha anat a càrrec de la presidenta de l’ANC, Elisenda Paluzie, que ha fet una crida al moviment independentista perquè es mantingui ‘ferm’ i ‘unit’ en la lluita no violenta després dels darrers empresonaments. Ha reclamat tenir ‘cap fred’ i ‘no deixar-se portar per la frustració, la ràbia i la indignació’ i mantenir-se en ‘l’exercici de lluita no violenta’, com l’1-O, quan considera que es va guanyar ‘la batalla’ a l’estat espanyol. La líder de l’Assemblea ha explicat que la no violència no es tradueix en inacció, i ha apuntat que campanyes com la de Consum Estratègic s’inscriuen en aquest capítol.\n⬛⬜🔴 @epaluzie 👉La sentència ens ha de trobar units i mobilitzats. L’Estat vol marcar l’agenda amb la repressió que no cessa, com mostren les últimes detencions arbitràries. Avui també serem a Sabadell. Som al vostre costat! Continuem la lluita per l’#ObjectiuIndependència pic.twitter.com/YZK6NHLaPx


Redacció/ ACN Vilanova i la Geltrú 06-05-2020 07:36\nEl Baix Penedès passa a la fase 1 aquest dilluns 11 de maig, però el Garraf i l'Alt Penedès no. EIX\nL'executiu planteja esperar uns dies per veure l'evolució de la resta del territori\nEl Govern de la Generalitat ha proposat que dilluns 11 de maig només tres de les nou regions sanitàries passin a la fase 1 del pla de desescalada. Es tracta del Camp de Tarragona, les Terres de l'Ebre i l'Alt Pirineu i Aran. Així ho han anunciat aquest dimecres la consellera de Salut, Alba Vergés. D'aquesta manera, l'executiu planteja que les regions de Barcelona ciutat, àrea metropolitana sud, on s'inclouen les comarques del Garraf i l'Alt Penedès, àrea metropolitana nord, Catalunya Central, Girona i Lleida es mantinguin a la fase 0 actual. Vergés ha dit que aquestes regions han d'anar a un "ritme més lent" que les altres tres i que cal que passin "uns dies" per veure l'evolució del virus. Aquesta proposta es presentarà ara al Ministeri de Sanitat, que haurà de prendre la decisió definitiva.\nSegons han explicat Vergés i el secretari de Salut Pública, Joan Guix, l'executiu ha separat les regions sanitàries en tres categories de risc de rebrot. D'una banda, les Terres de l'Ebre, el Camp de Tarragona i l'Alt Pirineu i l'Aran estan en una situació de risc baix, motiu pel qual són les tres que proposen per passar a la fase 1. Per la seva banda, les regions de la Catalunya Central, Girona, Lleida, l'àrea metropolitana sud i l'àrea metropolitana nord estan en risc moderat. I finalment la ciutat de Barcelona està en situació de risc moderat alt.\nRegió Sanitària del Camp de Tarragona